തമോദ്രവ്യവലയം

ഒരു താരാപഥത്തിന്റെ നമുക്കു കാണാവുന്ന ഡിസ്ക്കിന്റെ അരികുകളിൽ തുടങ്ങി അതിനെ വലയം ചെയ്ത് കാണുന്ന ഒരു സാങ്കല്പിക വലയമാണ് തമോദ്രവ്യവലയം(dark matter halo). ഇതിന്റെ പിണ്ഡം താരാപഥത്തിന്റെ നമുക്ക് അളന്നെടുക്കാവുന്ന പിണ്ഡത്തെക്കാൾ കൂടുതലായിരിയ്ക്കും എന്ന് വിശ്വസിയ്ക്കപ്പെടുന്നു. തമോദ്രവ്യത്താൽ നിർമ്മിതമാണെന്നു വിശ്വസിയ്ക്കപ്പെട്ടിരിയ്ക്കുന്ന ഈ വലയത്തെ ഇതുവരെ നേരിട്ട് നിരീക്ഷിയ്ക്കാൻ സാധിച്ചിട്ടില്ല. താരാപഥത്തിലെ നക്ഷത്രങ്ങളുടെയും വാതകങ്ങളുടെയും ചലനത്തെ നിരീക്ഷിച്ചതിൽ നിന്നുമാണ് ഇത്തരം ഒരു വലയത്തിന്റെ സാന്നിധ്യം പരികൽപ്പിയ്ക്കപ്പെട്ടിരിയ്ക്കുന്നത്. താരാപഥങ്ങളുടെ ഉത്ഭവത്തെയും പരിണാമത്തെയും പറ്റി ഇന്നുള്ള അറിവുകൾ പ്രധാനമായും തമോദ്രവ്യത്തെ അടിസ്ഥാനമാക്കിയാണ്.
ലഘുചിത്രം|300x300ബിന്ദു|ക്ഷീരപഥത്തിന്റെ ഭ്രമണ വക്രം. ലംബ അക്ഷം ഗാലക്സി കേന്ദ്രത്തിന് ചുറ്റുമുള്ള ഭ്രമണ നിരക്കിനെ പ്രതിനിധീകരിക്കുന്നു. തിരശ്ചീന അക്ഷം ഗാലക്സി കേന്ദ്രത്തിൽ നിന്നുള്ള ദൂരത്തെ പ്രതിനിധീകരിക്കുന്നു. സൂര്യനെ മഞ്ഞ നിറത്തിൽ കാണിച്ചിരിക്കുന്നു. നിരീക്ഷിച്ച ഭ്രമണ നിരക്കിന്റെ വക്രം ഡാറ്റാ പോയിന്റുകൾ ഉപയോഗിച്ച് അടയാളപ്പെടുത്തിയിരിക്കുന്നു. ക്ഷീരപഥത്തിന്റെ നക്ഷത്ര പിണ്ഡത്തെയും വാതകത്തെയും അടിസ്ഥാനമാക്കിയുള്ള പ്രവചിക്കപ്പെട്ട വക്രം കറുപ്പിൽ പ്ലോട്ട് ചെയ്തിരിക്കുന്നു. വ്യത്യാസം ഇരുണ്ട ദ്രവ്യമോ പരിഷ്കരിച്ച ന്യൂട്ടോണിയൻ ഡൈനാമിക്സ് പോലുള്ള ഗുരുത്വാകർഷണത്തിന്റെ സാധ്യമായ മാറ്റങ്ങളോ മൂലമാണ്.

ഗാലക്സി റോടേഷൻ കർവുകൾ തമോദ്രവ്യവലയത്തിന്റെ തെളിവുകൾ ആയി കണ്ടാൽ
ഒരു താരാപഥത്തിന്റെ അരികുകളിൽ കാണപ്പെടുന്ന തമോദ്രവ്യം അതിലെ നക്ഷത്രങ്ങളുടെ ചലനത്തിൽ വളരെയേറെ സ്വാധീനം ചെലുത്തുന്നു. അരികുകളിൽ വലിയതോതിൽ തമോദ്രവ്യം ഇല്ലെങ്കിൽ താരാപഥകേന്ദ്രത്തിൽ നിന്ന് അകലുംതോറും അതിലെ നക്ഷത്രങ്ങളുടെ  പരിക്രമണവേഗത കുറഞ്ഞു വരും. സൂര്യനിൽ നിന്നും അകന്നു പോകുംതോറും  ഗ്രഹങ്ങളുടെ വേഗത കുറഞ്ഞുവരുന്നതിന് സമാനമായ ഒരു പ്രതിഭാസമാണ് ഇത്. സർപ്പിളാകൃതിയുള്ള താരാപഥങ്ങളുടെ  ന്യൂട്രൽ അറ്റോമിക് ഹൈഡ്രജൻ ലൈൻ സ്പെക്ട്രം പരിശോധിച്ച് അവയിലെ നക്ഷത്രങ്ങളുടെ പരിക്രമണവേഗതകളുടെ (കേന്ദ്രത്തിൽ നിന്നുള്ള അവയുടെ ദൂരത്തിനനുസരിച്ച്) ഒരു ആരേഖം ഉണ്ടാക്കിയെടുക്കാവുന്നതാണ്. എന്നാൽ ഈ ആരേഖം കാണിയ്ക്കുന്നത്, കേന്ദ്രത്തിൽ നിന്ന് അകന്നുപോകുംതോറും അവയുടെ വേഗത കുറഞ്ഞുവരുന്നില്ല, പകരം സ്ഥിരമായി നിൽക്കുകയാണ് എന്നാണ്.Bosma, A. (1978), Phy. D. Thesis, Univ. of Groningen താരാപഥത്തിനുള്ളിൽ ഇത്തരം ഒരു പ്രതിഭാസത്തിന് കാരണമായേക്കാവുന്ന ദൃശ്യഗോചരമായ ദ്രവ്യത്തിന്റെ സാന്നിധ്യം കണ്ടെത്താൻ കഴിഞ്ഞിട്ടില്ല. ഈ അഭാവം കാണാൻ കഴിയാത്ത ഒരു തരം ദ്രവ്യത്തിന്റെ (തമോദ്രവ്യം) സാന്നിധ്യമായി കണക്കാക്കാം. 1970 ൽ കെൻ ഫ്രീമാൻ ആണ് തമോദ്രവ്യത്തിന്റെ ആശയം നിർദ്ദേശിച്ചത്. തുടർന്ന് മറ്റു പല പഠനങ്ങളും ഈ ഒരു ആശയത്തെ പിന്തുണച്ചു.Freeman, K.C. (1970), Astrophys. J. 160,881Rubin, V. C., Ford, W. K. and Thonnard, N. (1980), Astrophys. J. 238,471Bregman, K. (1987), Ph. Thesis, Univ. GroningenBroeils, A. H. (1992), Astron. Astrophys. J. 256, 19

ഇതും കൂടി കാണുക
തമോദ്രവ്യം
വേര റൂബിൻ
 ഗാലക്റ്റിക് റൊട്ടേഷൻ പ്രോബ്ലെം

 അവലംബങ്ങൾ 

 കൂടുതൽ വായനയ്ക്ക് 




 പുറംകണ്ണികൾ 

 Rare Blob Unveiled: Evidence For Hydrogen Gas Falling Onto A Dark Matter Clump? European Southern Observatory (ScienceDaily) July 3, 2006
 Dark Matter Search Experiment , PICASSO Experiment
 Black Holes and Dark matter
വർഗ്ഗം:താരാപഥങ്ങൾ
വർഗ്ഗം:തമോദ്രവ്യം
വർഗ്ഗം:ഭൗതിക പ്രപഞ്ചശാസ്ത്രം
വർഗ്ഗം:ജ്യോതിർഭൗതികം
വർഗ്ഗം:ഗാലക്റ്റിക് ജ്യോതിശാസ്ത്രം